Diari Oficial de la Generalitat Valenciana


Sumari del DOGV 4770, del 08-06-2004 (2004/5931)

DECRET 92/2004, de 4 de juny, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Mas d'Insa, situada al terme municipal de Rossell i pertanyent a la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5931


Data del document
:   04-06-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Rossell
    * muntanya de l'estat

DECRET 92/2004, de 4 de juny, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Mas d'Insa, situada al terme municipal de Rossell i pertanyent a la Generalitat. [2004/5931]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 21 de novembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de Castelló de la forest denominada Mas d'Insa, i atés que s'han justificat plenament les circumstàncies que el motiven, procedix dictar el corresponent decret.
  
Per aquesta raó, a proposta del conseller de Territori i Habitatge i després de la deliberació del Consell de la Generalitat, en la reunió del dia 4 de juny de 2004,
  
DECRETE
  
Article 1
  
Es declara d'utilitat pública la forest denominada Mas d'Insa, propietat de la Generalitat, d'una superfície de 336 ha., que correspon a la finca inscrita en el Registre de la Propietat de Morella en el tom 694, llibre 30, foli 35, finca 3.159, inscripció 2a; en el tom 694, llibre 30, foli 64, finca 3.173, inscripció 2a, i en el tom 497, llibre 3, foli 65, finca 187, inscripció 2a.
  
Article 2
  
S'inclou en el Catàleg de Forests d'Utilitat Pública de la Província de Castelló la forest Mas d'Insa, amb el número 111, de la forma següent:
  
Província: Castelló.
  
Partit judicial: Vinaròs.
  
Terme municipal: Rossell.
  
Nom: Mas d'Insa.
  
Número: 111.
  
Pertinença: Generalitat.
  
Límits: nord, terme municipal de la Pobla de Benifassà, forest up-37 l'Ombria, propietat de l'Ajuntament de la Pobla de Benifassà, propietat particular, barranc del Coll Ros; est, forest up-105 Masia Trinchan, propietat de la Generalitat, propietat particular; sud, propietat particular, terme municipal de Vallibona; i oest, terme municipal de Vallibona, terme municipal de la Pobla de Benifassà, propietat particular.
  
Cabuda pública: 336 ha.
  
Cabuda total: 336 ha.
  
DISPOSICIÓ FINAL
  
El present decret tindrà efecte des de l'endemà de la seua publicació en el Diari Oficial de la Generalitat Valenciana.
  
Contra aquest decret les persones interessades poden interposar recurs contenciós administratiu en el termini de dos mesos, comptador a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 4 de juny de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,